หุ้นไทยเปิดบวกต้อนรับปีใหม่11.39จุด
หุ้นไทยเปิดวันแรกปี55ที่1,036.71บวก11.39จุดทองขึ้น150แท่งขายบาทละ23,850รูปพรรณ24,250
4 ม.ค. 2555

หุ้นไทยเปิดวันแรกปี55ที่1,036.71บวก11.39จุดทองขึ้น150แท่งขายบาทละ23,850รูปพรรณ24,250
เมื่อวันที่ 4 ม.ค. ตลาดหลักทรัพย์แห่งประเทศไทยเปิดทำการวันแรกในปี2555 หลังหยุดยาวช่วงปีใหม่ ดัชนีเปิดที่ระดับ จุด บวก จุด ขณะที่สมาคมค้าทองคำรายงานราคาทองคำเช้าวันนี้ปรับเพิ่มขึ้นอีก 150 บาท โดยทองคำแท่งรับซื้อบาทละ 23,750 บาท ขายออก 23,850 บาท ทองรูปพรรณรับซื้อ 23,407.04 บาท ขายออก 24,250 บาท 
ทั้งนี้การปรับตัวเพิ่มขึ้นของดัชนีหุ้นไทยเป็นไปตามทิศทางของตลาดหุ้นต่างประเทศแลัดัชนีดาวโจนส์ ของสหรัฐที่ปิดตลาดเมื่อคืนนี้เพิ่มขึ้น  179.82 จุด หรือ 1.47% หลังจากข้อมูลเศรษฐกิจที่แข็งแกร่งของสหรัฐและจีน รวมถึงผลผลิตภาคอุตสาหกรรมที่ขยายตัวได้ดีเกินคาดในเดือนธ.ค. และยังได้ปัจจัยบวกจากรายงานของธนาคารกลางสหรัฐ (เฟด) ที่ระบุว่า กิจกรรมทางเศรษฐกิจของสหรัฐมีแนวโน้มกระเตื้องขึ้นในปี2555และ 2556
นายเทิดศักดิ์ ทวีธีระธรรม ผอ.อาวุโสฝ่ายวิเคราะห์ บริษํทหลักทรัพย์ เอเซีย พลัส กล่าวว่า แนวโน้มตลาดหุ้นไทยวันนี้น่าจะปรับตัวขึ้นตามตลาดหุ้นต่างประเทศที่ต่างดีดตัวขึ้นค่อนข้างแรงเฉลี่ย 1.5-2% ตอบรับข้อมูลตัวเลขเศรษฐกิจของสหรัฐฯและจีนที่ออกมาดีเมื่อคืนนี้ ทำให้นักลงทุนมีความมั่นใจขึ้น ประกอบกับราคาน้ำมันดิบก็ยังปรับตัวขึ้นและทรงตัวอยู่ในระดับสูง
ส่วนกรอบการเคลื่อนไหวดัชนีวันนี้ คาดแนวต้านอยู่ที่ระดับ 1,032 จุด แต่ยังไม่ใช่ระดับที่จะตามเข้าไปซื้อ ถ้านักลงทุนมีกำไรก็แนะนำให้ขายทำกำไรไปก่อน และให้แนวรับที่ 1,020 จุด